Diari Oficial de la Generalitat Valenciana


Sumari del DOGV 3238, del 08-05-1998 (1998/3611)

CONVOCATÒRIA de 21 d'abril de 1998, de les Corts Valencianes, d'una beca per a la formació pràctica d'un/ informàtic/a de les Corts Valencianes.
------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3611


Data del document
:   21-04-1998

Organisme emissor
:   Corts Valencianes

Tipus de document
:   Convocatòria

CONVOCATÒRIA de 21 d'abril de 1998, de les Corts Valencianes, d'una beca per a la formació pràctica d'un/a informàtic/a de les Corts Valencianes. [1998/X3611]
  
De conformitat amb el que disposa l'article 32, paràgraf 1, primer, del Reglament de la Cambra, la Mesa de les Corts Valencianes, en la reunió del dia 21 d'abril de 1998, ha resolt convocar una beca per a la formació pràctica d'un/a informàtic/a, d'acord amb les següents
  
Bases
  
Primera. Objecte
  
Les Corts Valencianes convoquen una beca per a la formació pràctica d'una informàtic/a, a desenvolupar en el Servei d'Informàtica de les Corts Valencianes, en tasques, tals com atenció a usuaris en entorns ofimàtics, prova, valoració i instal·lació de nous productes, administració del sistema i xarxes, posada en marxa d'aplicatius, etc.
  
Segona. Duració i quantia
  
1. L'esmentada beca tindrà una duració de 12 mesos i la seua quantia total serà de 1.347.336 pessetes, que seran percebudes a la finalització del mes, a raó de 112.278 pessetes, amb certificació prèvia del lletrat major.
  
Les Corts Valencianes contractaran una assegurança d'accidents i de malaltia pel/ per la becari/ària pel temps de duració de la beca, en el supòsit que no tinguera cobertes aquestes contingències.
  
La beca serà indivisible i improrrogable. Serà incompatible amb qualsevol altra concedida per al mateix període o amb qualsevol tipus de treball remunerat. No podran participar en la convocatòria aquelles persones que hagen gaudit de l'esmentada beca amb anterioritat, qualsevol que siga el temps de fruïment d'aquesta.
  
2. La concessió l'aprofitment de la beca no comportaria vinculació laboral o funcionarial entre el becari i la Cambra.
  
Tercera. Sol·licitants
  
1. Poden sol·licitar la concessió de beques els/les llicenciats/des o enginyers/es en Informàtica o aquells/es estudiants que estiguen realitzant el projecte fi de carrera per a l'obtenció d'aqueixa llicenciatura/enginyeria de nacionalitat espanyola que residesquen a la Comunitat Valenciana.
  
2. Es consideraran mèrits preferents:
  
a) Expedient acadèmic, fins un màxim de 5 punts.
  
b) Cursos sobre la matèria objecte de la convocatòria, fins 2 punts.
  
c) Experiència sobre la matèria objecte de la convocatòria, fins 2 punts.
  
d) Coneixement del valencià, fins 2 punts.
  
e) Coneixement d'anglès fins 1 punt.
  
La justificació dels mèrits recollits en l'anterior barem es realitzarà per qualsevol mitjà de prova admesa en dret, i en particular:
  
- Per a títols acadèmics, original o fotocòpia compulsada.
  
- Per als idiomes, títols i certificacions del corresponent centre docent, sense perjudici que les persones aspirants puguen ser sotmeses a les proves que la Comissió estime pertinents.
  
Quarta. Sol·licituds
  
1. Els/les sol·licitants de les beques hauran de presentar una instància dirigida al Molt Excel·lent Senyor President de les Corts Valencianes, al Registre General de les Corts Valencianes, c/ Llibertat, 10 de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada del DNI i de la documentació que acredite, de manera fefaent, les condicions a què es refereix la base anterior.
  
2. El termini de presentació de sol·licituds serà de 15 dies hàbils, computables des de la publicació de les presents bases en el DOGV i en el BOCV.
  
Cinquena
  
1. La Comissió de Selecció estarà constituïda per:
  
- Dos membres de la Mesa de les Corts Valencianes.
  
- Un lletrat de les Corts Valencianes.
  
- Un/a professor/a d'universitat especialista en la matèria.
  
- El cap del Servei d'Informàtica.
  
- Un/a funcionari/ària de les Corts Valencianes que actuarà com a secretari/ària.
  
2. Abans dels vint dies següents a la finalització del termini de presentació de sol·licituds, la Comissió es reunirà per a examinar-les i elevar la proposta d'adjudicació a la Mesa de les Corts.
  
3. La convocatòria de la beca es podrà declarar deserta.
  
4. S'entendrà que han superat la selecció aquells/es aspirants que obtinguen una qualificació igual o superior a 5 punts.
  
5. Es constituirà una borsa de reserva amb els/les aspirants a la beca que havent superat la selecció no en resulten adjudicataris/àries de la mateixa.
  
La provisió de la beca vacant que es puga produir per renúncia de la persona adjudicatària o suspensió, revocació de la Mesa de les Corts Valencianes, es realitzarà mitjançant de l'esmentada borsa de reserva de forma automàtica per Resolució de la Presidència de les Corts Valencianes. La borsa de reserva es mantindrà fins la finalització de la beca.
  
6. Els/les sol·licitants podran ser convocats a la realització d'una entrevista i d'un supòsit pràctic.
  
Sisena. Obligacions del/de la becari/ària
  
1. El/la becari/ària, una vegada accepte la beca, adquireix els compromisos següents:
  
a) Presentar certificació que acredite que no pateix malaltia o defecte físic que impidesca la prestació dels estudis i treballs que comporta l'acceptació de la beca.
  
b) Declaració jurada de no tenir cap relació laboral.
  
2. Complir les bases de la convocatòria i d'altres normes que resulten d'aplicació com a conseqüència d'aquesta.
  
3. Començar el fruïment de la beca el dia que s'assenyale.
  
El becari/ària, realitzarà les seues tasques en les dependències de les Corts Valencianes, en les condiciones de lloc que se li indiquen, i en un horari de 9:00 a 15:00 hores, de dilluns a divendres.
  
Els treballs realitzats seran propietat de les Corts Valencianes, i no es podran ser utilitzats pels/per les autors/res sense la corresponent autorització.
  
4. Les Corts Valencianes es reserven el dret a suspendre o, si s'escau, revocar el fruïment de la beca, en el supòsit que el/la becari/ària no realitzara els treballs per a la seua formació pràctica en condicions satisfactòries.
  
5. L'incompliment pel/per la becari/ària de les seues obligacions podrà donar lloc a la privació de la beca pel temps que quedara pendent, sense perjudici de les responsabilitats que resulten exigibles.
  
Contra aquest acord, que no esgota la via administrativa, les persones interessades podran interposar recurs ordinari davant la Mesa de les Corts Valencianes, en el termini d'un mes a partir de l'endemà de la publicació d'aquest acord en el Butlletí Oficial de les Corts Valencianes i en el Diari Oficial de la Generalitat Valenciana, de conformitat amb el que estableix l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
València, 21 d'abril de 1998.- El president: Héctor Villalba Chirivella.
  
Annex
  
Model de sol·licitud
  
Convocatòria beques
  
(primer cognom)
  
(nom)
  
(segon cognom)
  
Data naixement
  
Nacionalitat
  
Document nacional d'identitat
  
Adreça
  
Població .......................................... CP
  
Telèfon
  
Llicenciat/ada o enginyer/a en:
  
Mèrits que s'al·leguen:
  
València .... de ........................ de 19....
  
MOLT EXCEL·LENT SENYOR PRESIDENT DE